Ο Θύμιος τα ‘κανε θάλασσα

***Ο Θύμιος τα 'κανε θάλασσα*** είναι ελληνική κωμική κινηματογραφική ταινία του 1959, σε σενάριο και σκηνοθεσία Αλέκου Σακελλάριου. Πρωταγωνιστούν οι: Κώστας Χατζηχρήστος, Βούλα Χαριλάου και Ορέστης Μακρής.

## Πλοκή
Ο Θύμιος Μπούκουρας (Κώστας Χατζηχρήστος), ένας επαρχιώτης, αφήνει το χωριό του, τη Βλαχοκερασιά, και την οικογένειά του, και με δυο καλάθια και δυο κότες υπό μάλης, ετοιμάζεται να πάει στην Αθήνα για κάποιες δουλειές. Στον σταθμό του τρένου, όμως, θα έχει μια αναπάντεχη συνάντηση με μια κοπέλα, τη Λίζα (Βούλα Χαριλάου), η οποία θα του αλλάξει ολοκληρωτικά τα σχέδια.

Η Λίζα, κόρη ενός αυστηρού στρατιωτικού, του Βρασίδα Μοράλη (Ορέστης Μακρής), έχει σταλεί από τον ίδιο για διακοπές, επειδή είχε αναπτύξει σχέσεις με τον αρραβωνιαστικό της πριν το γάμο. Η Λίζα, «*μιας και κορίτσι, άμυαλο όπως όλα τα άλλα, βλέπετε*» πείθεται από τα λόγια ενός ιατρού Μπελίρη να πάνε για βαρκάδα, ωστόσο αυτά τα μαθαίνει ο Λάκης (Ανδρέας Μπάρκουλης), ο αρραβωνιαστικός της, και της στέλνει ένα γράμμα που της «*κόβει τα πόδια*». Διαβάζοντας, λοιπόν, αυτό το γράμμα κι ενώ είναι έτοιμη να αυτοκτονήσει, συναντά, για καλή της τύχη, στο σταθμό, τον Θύμιο.

Αφού εξιστορεί τα γεγονότα στον Θύμιο, αυτός προσπαθεί να κάνει ό,τι περνά από το χέρι του για να σώσει την κοπέλα. Εντωμεταξύ, η Λίζα στέλνει γράμμα στην οικογένειά της πώς φτάνει Αθήνα με τον ιατρό Μπελίρη, όπου στο γράμμα αναφέρει πως τελέσαν και μυστήριο. Πράγμα που δεν έγινε ποτέ γιατί ο ιατρός, που δεν ήταν ιατρός, αλλά έμπορος, την είχε αφήσει πριν γίνει το μυστήριο, ενώ ήδη αυτή είχε στείλει το γράμμα.

Εν τέλει, η Λίζα πείθει τον Θύμιο να παραστήσει τον ιατρό στους δικούς της, προσπαθώντας να τη σώσει από την αυτοκτονία, ο Θύμιος δέχεται. Ο Θύμιος θα βρεθεί σε πολύ άσχημες καταστάσεις και παρεξηγήσεις με τον πατέρα και την οικογένεια. Τελικά, όμως, όλα θα καταλήξουν καλώς και ο Λάκης με τη Λίζα θα τα βρουν. Ο Θύμιος επιστρέφει στο χωριό του, βοηθώντας αυτούς τους δυο νέους να τα βρουν και χάνοντας μια κότα, την Παρδάλω, αφού του ψόφησε από την πείνα και τη δίψα.

## Διανομή ρόλων

## Παραγωγή
Η ταινία αποτελεί τη δεύτερη, κατά σειρά, μεταφορά στον κινηματογράφο, της θεατρικής κωμωδίας των Αλέκου Σακελλάριου και Χρήστου Γιαννακόπουλου "Η Λίζα τα θαλάσσωσε". Προηγουμένως ήταν η ταινία του Αλέκου Σακελλάριου *[[Παπούτσι από τον τόπο σου]]* το 1946. Κατόπιν ακολούθησε η ταινία *[[Γαμπρός απ' το Λονδίνο]]* το 1967, με πρωταγωνιστή τον Κώστα Βουτσά και σκηνοθεσία Γιάννη Δαλιανίδη.

## Υποδοχή
### Εισπράξεις
Η ταινία προβλήθηκε τη σαιζόν 1959-1960 και έκοψε 70.549 εισιτήρια, καταλαμβάνοντας την 8η θέση σε 52 ταινίες.
## Σημειώσεις

**i.**  Χαρακτηριστική φράση από την ταινία

## Παραπομπές


## Εξωτερικοί σύνδεσμοι
* 
*Ο Θύμιος τα ‘κανε θάλασσα στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1959
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες με μουσική σύνθεση Τάκη Μωράκη
Κατηγορία:Ελληνικές αισθηματικές ταινίες
Κατηγορία:Ελληνικές ασπρόμαυρες ταινίες